LIETUVOS RESPUBLIKOS VYRIAUSYBĖ

N U T A R I M A S

DĖL VALSTYBĖS ĮMONEI VALSTYBĖS TURTO FONDUI 2007 METŲ II PUSMETĮ PERVEDAMŲ PRIVATIZAVIMO FONDO PAJAMŲ DALIES NUSTATYMO IR PRIVATIZAVIMO KOMISIJOS 2007 METŲ II PUSMEČIO IŠLAIDŲ SĄMATOS PATVIRTINIMO

2007 m. liepos 11 d. Nr. 714

Vilnius

Vadovaudamasi Lietuvos Respublikos 2007 metų valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2006, Nr. 138-5267) 14 straipsnio 8 ir 9 punktais ir 9 priedėliu „2007 metų Privatizavimo fondo ir Rezervinio (stabilizavimo) fondo lėšų sąmatos“, Lietuvos Respublikos valstybės ir savivaldybių turto privatizavimo įstatymo (Žin., 1997, Nr. 107-2688; 1999, Nr. 66-2120; 2006, Nr. 141-5391) 7 straipsnio 4 dalimi ir įgyvendindama Privatizavimo fondo lėšų naudojimo ir apskaitos taisyklių, patvirtintų Lietuvos Respublikos Vyriausybės 1998 m. vasario 6 d. nutarimu Nr. 152 (Žin., 1998, Nr. 15-350; 2002, Nr. 124-5663; 2005, Nr. 36-1176), 20 ir 21 punktus, Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2007 m. kovo 14 d. nutarimą Nr. 249 „Dėl 2007 metų Privatizavimo fondo lėšų dalies, Lietuvos Respublikos Seimo patvirtintos Privatizavimo komisijos ir valstybės įmonės Valstybės turto fondo funkcijoms atlikti ir ekspertams už paslaugas sumokėti, taip pat objektams parengti privatizuoti, paskirstymo“ (Žin., 2007, Nr. 33-1192) ir priede „2007 metų Privatizavimo fondo lėšų dalies, Lietuvos Respublikos Seimo patvirtintos Privatizavimo komisijos ir valstybės įmonės Valstybės turto fondo funkcijoms atlikti ir ekspertams už paslaugas sumokėti, taip pat objektams parengti privatizuoti, paskirstymas“:

1.1. Išdėstyti 1 punktą taip:

„1. Privatizavimo komisijos funkcijoms atlikti (Valstybės turto fondui)	119.“

1.2. Išdėstyti 3 punktą taip:

„3. Ekspertams už paslaugas sumokėti (Valstybės turto fondui)	3984.“

2. Patvirtinti Privatizavimo komisijos 2007 metų II pusmečio išlaidų sąmatą (pridedama).

3. Nustatyti valstybės įmonei Valstybės turto fondui 2007 metų II pusmetį pervedamų Privatizavimo fondo pajamų dalį:

3.1. 0,45 procento pajamų, gautų pardavus valstybei nuosavybės teise priklausančių akcijų paketus įmonių, kurias parengiant privatizuoti buvo pasitelkti ekspertai ir (arba) iš dalies dalyvavo tarptautinės organizacijos ir fondai;

3.2. 3,2 procento pajamų, gautų pardavus valstybei nuosavybės teise priklausančių akcijų paketus įmonių, kurių privatizavimo programas tiesiogiai parengė valstybės įmonė Valstybės turto fondas;

3.3. 16 procentų pajamų, gautų pardavus valstybei nuosavybės teise priklausantį ilgalaikį materialųjį turtą.

MINISTRAS PIRMININKAS	GEDIMINAS KIRKILAS

FINANSŲ MINISTRAS	RIMANTAS ŠADŽIUS

______________

PATVIRTINTA

Lietuvos Respublikos Vyriausybės

2007 m. liepos 11 d. nutarimu Nr. 714

PRIVATIZAVIMO KOMISIJOS 2007 METŲ II PUSMEČIO

IŠLAIDŲ SĄMATA

(tūkst. litų)
I. PAJAMOS
1. Privatizavimo fondo lėšos	67,5
II. IŠLAIDOS
2. Privatizavimo komisijos nariams už darbą sumokėti	35,7
3. Socialinio draudimo įmokos	11
4. Išlaidos Privatizavimo komisijai techniškai aprūpinti, iš jų:	20,8
4.1. kanceliarinėms prekėms įsigyti	7,9
4.2. transportui išlaikyti	2,3
4.3. už elektros energiją sumokėti	1,6
4.4. už šildymą sumokėti	3
4.5. kitos išlaidos	6

______________